ক্রিপট্ অব লিবারকুন

ক্রিপট্ অব লিবারকুন (ইংরেজি: Crypt of Lieberkühn) হল ক্ষুদ্রান্ত্রের কলাস্থানবিদ্যার অন্যতম অংশ। এগুলি ক্ষুদ্রান্ত্রের ভিলাই নামক আঙুলের ন্যায় গঠনের নিম্নাংশে দেখা যায় ও এগুলি গ্রন্থি হিসেবে কাজ করে (তাই এদের অপর নাম আন্ত্রিক গ্রন্থি)। এগুলি বহুকোশী গ্রন্থি; কোশগুলির মধ্যে উল্লেখযোগ্য হল: গবলেট কোশ (মিউকাস ক্ষরণকারী), আন্ত্রিক কোশ (খাদ্যবস্তু শোষণকারী), আন্ত্রিক অন্তঃক্ষরা কোশ (হরমোন ক্ষরণকারী), প্যানেথ কোশ (অণুজীব ধ্বংসকারী), স্টেম কোশ ইত্যাদি। বৃহদন্ত্রের কোলনেও এগুলি কম পরিমাণে পাওয়া যায়। জার্মান বিজ্ঞানী জোহান নাথানিয়েল লিবারকুন এটি আবিষ্কার করেন ও তার নামেই এর নামকরণ করা হয়। ক্রিপট্ শব্দের অর্থ গুপ্ত বা লুকানো। এগুলি মিউকোসা স্তরের অভ্যন্তরে থাকে যা বাইরে থেকে বোঝা যায় না। ক্ষুদ্রান্ত্রের অন্তঃগাত্রের আবরণী কলায় এদের উপস্থিতি লক্ষ্য করা যায়। ডিওডেনাম, জেজুনাম, ইলিয়ামে প্রচুর পরিমাণে দেখা যায়। এছাড়া বৃহদন্ত্রের কোলনে দেখা যায় (এদের কোলনিক ক্রিপট্ বলে)। কোলনে কোশগুলির মধ্যে প্যানেথ কোশ অনুপস্থিত। আন্ত্রিক গ্রন্থি হতে ক্ষরিত রসকে আন্ত্রিক রস বা সাক্কাস এন্টেরিকাস (Succus entericus) বলে। এই রসে প্রচুর উৎসেচক উপস্থিত থাকে যা পাকস্থলী থেকে আগত তরল বা অর্ধতরল খাদ্যবস্তুর পরিপূর্ণ পরিপাক ঘটায়। এর সাথে অগ্ন্যাশয় কর্তৃক ক্ষরিত রস মিলে গেলে একত্রে পরিপাক সম্পন্ন হয়ে থাকে। ব্রুনারের গ্রন্থি ক্রিপট্ অব লিবারকুনের সহায়ক গ্রন্থি হিসেবে কাজ করে। এতে বহু শর্করাভঙ্গক (যেমন– মলটেজ, সুক্রেজ, ল্যাকটেজ ইত্যাদি), প্রোটিনভঙ্গক (যেমন– ডাইপেপটাইডেজ), ফ্যাট ভঙ্গক (আন্ত্রিক লাইপেজ) উৎসেচক বর্তমান। এগুলি খাদ্যকে পরিপূর্ণ পরিপাক ঘটিয়ে শোষণ যোগ্য করে তোলে। ক্ষুদ্রান্ত্রের অন্তঃগাত্রের ভিলাই সেই পাচিত উপাদান শোষণ করে। ক্রিপট্ অব লিবারকুনের স্টেম কোশ ভেঙে যাওয়া বা আঘাত প্রাপ্ত বা নষ্ট অংশের স্থানে নতুন কোশের জন্ম দেয় ও বিভাজন দ্বারা কোশের সংখ্যা বাড়ায়। আবার তাদের রূপান্তর ঘটিয়ে বিভিন্ন কাজে নিয়োজিত করে (পাতার উপরে বিভিন্ন কোশের কাজ বলা হয়েছে)। কিন্তু এই কোশের সংখ্যা বৃদ্ধির হার মারাত্মক বৃদ্ধির পেলে তা ক্যান্সার হিসেবে গণ্য করা হয় (কোলন ক্যান্সার বা আন্ত্রিক ক্যান্সার)। বহু প্রকারের হরমোন এখান থেকে ক্ষরিত হয়ে থাকে, যা পরিপাকনালীর ক্ষরণ নিয়ন্ত্রণ করে, পরিপাকের গতি নিয়ন্ত্রণ করে ইত্যাদি কাজ করে। ক্রিপটাইটিস হল ক্রিপট্ অব লিবারকুনের প্রদাহ যা অতিরিক্ত পরিমাণে নিউট্রোফিল উপস্থিত থাকলে হয়। নিম্নলিখিত কারণে ক্রিপটাইটিস হতে পারে: অন্ত্র প্রদাহ (যেমন কোলন আলসার, ক্রনের রোগ) সংক্রামক কোলাইটিস ইস্কেমিক কোলাইটিস ইত্যাদি। Deakin, Barbara Young; ও অন্যান্য (২০০৬)। Wheater's functional histology : a text and colour atlas। drawings by Philip J. (5th সংস্করণ)। [Edinburgh?]: Churchill Livingstone/Elsevier। আইএসবিএন 978-0-4430-6-8508। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Pastuła A, Middelhoff M, Brandtner A, Tobiasch M, Höhl B, Nuber AH, Quante M (২০১৬)। "Three-Dimensional Gastrointestinal Organoid Culture in Combination with Nerves or Fibroblasts: A Method to Characterize the Gastrointestinal Stem Cell Niche"। Stem Cells International। 2016: 1–16। ডিওআই:10.1155/2016/3710836 । পিএমআইডি 26697073। পিএমসি 4677245 । উদ্ধৃতি টেমপ্লেট ইংরেজি প্যারামিটার ব্যবহার করেছে (link) Gonçalves, Carlos; Bairos, Vasco (২০১০)। Histologia, Texto e Imagens (পর্তুগিজ ভাষায়) (3rd সংস্করণ)। Imprensa da Universidade de Coimbra। পৃষ্ঠা 261। আইএসবিএন 9789892600703। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "succus entericus facts, information, pictures | Encyclopedia.com articles about succus entericus"। www.encyclopedia.com (ইংরেজি ভাষায়)। সংগ্রহের তারিখ ২০১৭-০৪-২২। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Illustration at trinity.edu ওয়েব্যাক মেশিনে আর্কাইভকৃত ১১ মার্চ ২০০৭ তারিখে Illustration at kumc.edu ওয়েব্যাক মেশিনে আর্কাইভকৃত ২৬ ডিসেম্বর ২০১০ তারিখে Illustration at uokhsc.edu synd/2651, হু নেমড ইট?